CELEX: 32020D1075
Language: et
Date: 2020-06-26 00:00:00
Title: Nõukogu otsus (EL) 2020/1075, 26. juuni 2020, Euroopa Liidu ja Hiina Rahvavabariigi valitsuse vahelise tsiviillennundusohutuse lepingu sõlmimise kohta

24.7.2020   
               
               
                  ET
               
               
                  Euroopa Liidu Teataja
               
               
                  L 240/1
               
            
         NÕUKOGU OTSUS (EL) 2020/1075,
         26. juuni 2020,
         Euroopa Liidu ja Hiina Rahvavabariigi valitsuse vahelise tsiviillennundusohutuse lepingu sõlmimise kohta
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 100 lõiget 2 koostoimes artikli 218 lõike 6 punkti a alapunkti v teise lõiguga ning artikli 218 lõikega 7,
         võttes arvesse Euroopa Komisjoni ettepanekut,
         võttes arvesse Euroopa Parlamendi nõusolekut (1)
         
         ning arvestades järgmist:
         
                     (1)
                  
                  
                     Komisjon on pidanud liidu nimel läbirääkimisi Euroopa Liidu ja Hiina Rahvavabariigi valitsuse vahelise tsiviillennundusohutuse lepingu (edaspidi „leping“) sõlmimiseks vastavalt nõukogu 7. märtsi 2016. aasta otsusele, millega nõukogu andis komisjonile loa alustada läbirääkimisi.
                  
               
                     (2)
                  
                  
                     Vastavalt nõukogu otsusele (EL) 2018/1153 (2) allkirjastati leping 20. mail 2019, tingimusel et see hiljem sõlmitakse.
                  
               
                     (3)
                  
                  
                     On vaja kindlaks määrata menetluskord liidu osalemiseks lepinguga loodavates ühisorganites ning kaitsemeetmete vastuvõtmiseks, konsultatsioonide taotlemiseks ja tunnustamiskohustuste täitmise peatamise meetmeteks.
                  
               
                     (4)
                  
                  
                     Lepingu artikli 11 lõike 2 punkti c ja artikli 17 lõike 6 kohaselt võib lepingu artikli 11 lõike 1 alusel moodustatud ühiskomitee (edaspidi „ühiskomitee“) vastu võtta lepingu lisade muudatusi.
                  
               
                     (5)
                  
                  
                     Selleks et lihtsustada ühiskomitee poolt vastu võetud lepingu lisade muudatuste heakskiitmist ning vältida ohtu, et kavandatud muudatuste kohta liidu seisukohta ei esitata, tuleks komisjonile anda volitus kavandatud muudatused liidu nimel heaks kiita vastavalt sisulistele ja menetluslikele eritingimustele.
                  
               
                     (6)
                  
                  
                     Selle tagamiseks, et ühiskomitee poolt vastu võetud lepingu lisade kavandatud muudatuste heakskiitmine komisjoni poolt vastab käesolevas otsuses sätestatud tingimustele, peaks komisjon esitama kavandatud muudatused nõukogule konsulteerimiseks piisavalt varakult enne ühiskomitee kohtumist, kus kavandatud muudatused vastu võetakse. Komisjoni ja nõukogu esitatud kavandatud muudatuste tingimustele vastavust peaks hindama liikmesriikide esindajate alaliste esindajate komitee („Coreper“).
                  
               
                     (7)
                  
                  
                     Leping tuleks heaks kiita,
                  
               ON VASTU VÕTNUD KÄESOLEVA OTSUSE:
         
            Artikkel 1
            Euroopa Liidu ja Hiina Rahvavabariigi valitsuse vaheline tsiviillennundusohutuse leping (edaspidi „leping“) kiidetakse liidu nimel heaks.
            Lepingu tekst on lisatud käesolevale otsusele.
         
         
            Artikkel 2
            Nõukogu eesistuja esitab liidu nimel lepingu artikli 17 lõikes 1 sätestatud teate (3).
         
         
            Artikkel 3
            
               1.   Lepingu artikli 11 lõikega 1 moodustatud ühiskomitees esindab liitu Euroopa Komisjon, keda abistavad Euroopa Liidu Lennundusohutusamet (EASA) ning liikmesriike esindavad lennuametid.
            
            
               2.   Lepingu I lisa punkti 3.1.1 kohases sertifitseerimise järelevalvenõukogus esindab liitu EASA, keda abistavad lennuametid, keda konkreetse koosoleku päevakord otseselt puudutab.
            
         
         
            Artikkel 4
            Komisjonil on õigus kiita liidu nimel heaks ühiskomitee poolt vastavalt lepingu artikli 11 lõike 2 punktile c ja artikli 17 lõikele 6 vastu võetud lepingu lisade muudatused, kui sellised muudatused on kooskõlas asjakohaste liidu õigusaktidega ega too kaasa nende muutmise vajadust, vastavalt järgmistele tingimustele.
            
                        a)
                     
                     
                        Komisjon tagab, et liidu nimel heakskiitmine
                        
                                    —
                                 
                                 
                                    on liidu huvides;
                                 
                              
                                    —
                                 
                                 
                                    täidab liidu lennundusohutus- ja kaubanduspoliitika raames seatud eesmärke;
                                 
                              
                                    —
                                 
                                 
                                    võtab arvesse liidu tootjate, kauplejate ja tarbijate huve;
                                 
                              
                                    —
                                 
                                 
                                    ei ole vastuolus liidu ega rahvusvahelise õigusega;
                                 
                              
                                    —
                                 
                                 
                                    toetab asjakohasel juhul lennundustoodete kvaliteedi parandamist, parandades pettuste ja eksitavate tavade tuvastamist;
                                 
                              
                                    —
                                 
                                 
                                    püüab asjakohasel juhul saavutada lennundustoodetega seotud standardite ühtlustamist;
                                 
                              
                                    —
                                 
                                 
                                    hoiab asjakohastel juhtudel ära innovatsiooni takistamise ning
                                 
                              
                                    —
                                 
                                 
                                    hõlbustab asjakohasel juhul kauplemist lennundustoodetega.
                                 
                              
                  
                        b)
                     
                     
                        Komisjon esitab kavandatud muudatused nõukogule piisavalt varakult enne nende heakskiitmist.
                        Kavandatud muudatuste vastavust punktis a esitatud tingimustele hindab Coreper.
                        Komisjon kiidab kavandatud muudatused liidu nimel heaks, välja arvatud juhul, kui Euroopa Liidu lepingu artikli 16 lõike 4 kohasele blokeerivale vähemusele vastav arv liikmesriike väljendab neile vastuseisu. Kui blokeeriv vähemus on koos, lükkab komisjon kavandatud muudatused liidu nimel tagasi.
                     
                  
         
            Artikkel 5
            
               1.   Komisjon võib teha järgmist:
               
                           a)
                        
                        
                           võtta vastu lepingu artikli 5 lõike 1 punkti b kohased kaitsemeetmed;
                        
                     
                           b)
                        
                        
                           taotleda konsultatsioone kooskõlas lepingu artikli 15 lõikega 3;
                        
                     
                           c)
                        
                        
                           võtta meetmeid vastastikuse tunnustamise kohustuse täitmise peatamiseks ja sellise peatamise tühistamiseks kooskõlas lepingu artikliga 16.
                        
                     
            
               2.   Komisjon teatab nõukogule piisavalt aegsasti oma kavatsusest võtta käesoleva artikli alusel meetmeid.
            
         
         
            Artikkel 6
            Käesolev otsus jõustub selle vastuvõtmise päeval.
         
         
            Brüssel, 26. juuni 2020
            
               
                  Nõukogu nimel
               
               
                  eesistuja
               
               A. METELKO-ZGOMBIĆ
            
         
         
            (1)  17. juuni 2020. aasta nõusolek (Euroopa Liidu Teatajas seni avaldamata).
         
            (2)  Nõukogu 26. juuni 2018. aasta otsus (EL) 2018/1153 Euroopa Liidu ja Hiina Rahvavabariigi valitsuse vahelise tsiviillennundusohutuse lepingu liidu nimel allkirjastamise kohta (ELT L 210, 21.8.2018, lk 2).
         
            (3)  Nõukogu peasekretariaat avaldab lepingu jõustumise kuupäeva Euroopa Liidu Teatajas.